b"\n_START_ARTICLE_\nRatpenat de bigotis\n_START_SECTION_\nDescripci\xc3\xb3\n_START_PARAGRAPH_\nLes orelles sobrepassen en 2\xc2\xa0mm l'extrem del musell quan es dobleguen endavant i van prove\xc3\xafdes d'un tragus llarg i puntegut que supera de poc la meitat del pavell\xc3\xb3. Els peus s\xc3\xb3n petits i tenen un esper\xc3\xb3 que ocupa la meitat de la longitud entre el tal\xc3\xb3 i la cua. La part del patagi compresa entre les dues extremitats posteriors presenta p\xc3\xa8ls a tot el dors i a la base de la part ventral. Tamb\xc3\xa9 t\xc3\xa9 molts p\xc3\xa8ls al llavi superior, tret que li d\xc3\xb3na nom._NEWLINE_El pelatge \xc3\xa9s llarg i una mica arrissat, de color marr\xc3\xb3 o marr\xc3\xb3 daurat fosc pel dors i de tonalitats grises o crema pel ventre. El musell, les orelles i el patagi s\xc3\xb3n de color marr\xc3\xb3 negr\xc3\xb3s._NEWLINE_Dimensions corporals: cap + cos= 35 - 54\xc2\xa0mm, cua= 30 - 43\xc2\xa0mm, avantbra\xc3\xa7= 30 - 37\xc2\xa0mm i envergadura alar= 190 - 225\xc2\xa0mm._NEWLINE_Pes: 3 - 10\xc2\xa0g.\n_START_SECTION_\nH\xc3\xa0bitat\n_START_PARAGRAPH_\nDiferent tipus de boscos. Els seus amagatalls preferits s\xc3\xb3n els forats dels arbres, les esquerdes de les roques i les coves.\n_START_SECTION_\nCostums\n_START_PARAGRAPH_\nSol sortir del refugi for\xc3\xa7a d'hora, quan tot just comen\xc3\xa7a a fosquejar, i, fins i tot, se l'ha vista volar de dia, amb un vol sinu\xc3\xb3s entre 1,5 i 6 m d'altura._NEWLINE_Viu solitari o en grups petits, per\xc3\xb2 a l'estiu les femelles formen col\xc3\xb2nies de cria d'entre 20 i 70 individus.\n_START_SECTION_\nEsp\xc3\xa8cies semblants\n_START_PARAGRAPH_\n\xc3\x89s de mida m\xc3\xa9s petita que els altres ratpenats del g\xc3\xa8nere Myotis, cosa que es pot observar mesurant la llargada de l'avantbra\xc3\xa7 (30-37\xc2\xa0mm)._NEWLINE_L'\xc3\xbanica esp\xc3\xa8cie de dimensions clarament inferiors \xc3\xa9s el ratpenat d'aigua, que t\xc3\xa9, per\xc3\xb2, l'esper\xc3\xb3 m\xc3\xa9s llarg: ocupa 3/4 parts de la dist\xc3\xa0ncia entre el peu i la cua."